- Podnikam.sk
- Články
- Dane
- DPH
- Daniari budú posielať upozornenia na technické chyby v kontrolnom výkaze DPH
Daniari budú posielať upozornenia na technické chyby v kontrolnom výkaze DPH
Oznámenie bude bezplatne zaslané do ich schránky správ na portáli finančnej správy.
Oznámenie o chybách v kontrolnom výkaze DPH
Finančná správa SR v utorok 7. októbra začala poskytovať novú, neplatenú službu pre platiteľov DPH. Ide o správu o chybách v odoslanom kontrolnom výkaze DPH.
Jej cieľom je upozorniť platiteľov DPH na niektoré možné chyby (najmä technického charakteru), ktoré urobili pri podaní kontrolného výkazu za uplynulý mesiac, resp. štvrťrok. Oznámenie bude bezplatne zaslané do schránky správ na portáli finančnej správy," informovala hovorkyňa finančnej správy Patrícia Macíková.
Na základe doručenej správy o chybe si platiteľ bude môcť sám opraviť chyby, ktoré urobil v podanom kontrolnom výkaze. Okrem iného sa tým vyhne možným pokutám. Platiteľ dostane správu o chybe do schránky na portáli finančnej správy najskôr nasledujúci deň po podaní kontrolného výkazu.
Príklady
1. Ak platiteľ podá kontrolný výkaz DPH 7. 10. 2014 a v tento istý deň bude kontrolný výkaz spracovaný, správa o chybe mu príde do schránky správ 8. 10. 2014. Následne môže do termínu na riadne podanie kontrolného výkazu DPH poslať opravný výkaz a vyhnúť sa tak prípadným sankciám.
2. Ak platiteľ podá kontrolný výkaz 25. 10. 2014, správa o chybe mu príde 26. 10. 2014. Nakoľko je to už po termíne na riadne podanie kontrolného výkazu DPH, môže poslať už len dodatočný kontrolný výkaz DPH.